मीन: देवगुरु बृहस्पति का गोचर आपके पंचम भाव में होने जा रहा है अत: बृहस्पति आपको लाभ पहुंचाने का वादा कर रहे हैं। इस कारण आपके घर परिवार में किसी शुभ कृत्य का आयोजन हो सकता है। इस समय आपकी प्रज्ञा प्रबल रहेगी और आपका सही निर्णय आपको सफलता दिलाता रहेगा। व्यापार-व्यवसाय में लाभ होगा। बेकार के सौदों को आप टका सा जबाब देने के मूड में रहेंगे। सही भी है घड़ी भर की बेशर्मी, दिन भर का आराम। यदि आप नौकरी पेशा हैं तो नौकरी में सुखद परिवर्तन सम्भव है या आपने परिवर्तन नहीं किया तो प्रमोसन हो सकता है यानी चिट भी आपकी और पट भी आपकी। आपके मित्र व हितैषी आपका पूरा सहयोग करेंगे। इस गोचर के कारण धार्मिकक्रिया कलापों से आपका जुड़ाव होगा और आपका सामाजिक दायरा बढे़गा। कष्ट की स्थिति में पुजारियों और साधुओं की सेवा करें। सब मंगल होगा।